**Începem un An Nou.**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Începem un An Nou

Începem astăzi, un an nou

Şi cu speranţe de mai bine!

De peste zări, un cald ecou

Revine cu-ndemnuri divine,

Şi cugetări de farmec pline

Se-nscrie-n-al minţii tablou.

Să fiu aş vrea, mai aproape

În orice ceas din viaţa mea,

De vii izvoare dulci de ape

În care să-mi satisfac setea,

În drumul greu, ce pururea

Trece prin râpe şi vârtoape.

Al Domnului, veşnic Cuvânt

Să-mi fie pâinea cea divină,

Şi-n rostul vieţii pe pământ

Credinţa-n jar să o-ntreţină,

Bogată-n roade de-a fi plină

În faţă cu-n ideal preasfânt!

Spre-a cerului sfântă cetate

Cu uliţi de-aur în grandoare,

Cu porţi pline de nestemate

Sublime în veci mărgăritare

Nu pot să merg fără cercare,

Aici va trebui, să birui toate!

Flavius Laurian Duverna